**Ministru kabineta noteikumu projekta “Grozījumi Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai”” projekta**
**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Lai ierobežotu Covid-19 infekcijas, īpaši jauno un agresīvāko vīrusa celmu, izplatību, un ierobežotu no nebūtisko ceļojumu uz trešajām valstīm, kas nav Eiropas Savienības dalībvalsts, Eiropas Ekonomikas zonas valsts, Šveices Konfederācija un Apvienotā Karaliste, atgriezušos fizisko personu iespējas izplatīt vīrusu, ir nepieciešams veikt grozījumus Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai".Noteikumu projekts stāsies spēkā 2021. gada 17. martā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabinetu noteikumu Nr.360 "Epidemioloģiskās drošības pasākumi Covid-19 infekcijas izplatības ierobežošanai" grozījumi sagatavoti, ņemot vērā 2021.gada 9.martā Ministru kabinetā sēdē lemto attiecībā uz scenārijiem turpmākai rīcībai (TA-498) un 2021.gada 11.marta Operatīvās vadības grupā skatīto un konceptuāli pieņemto lēmumu Ekonomikas ministrijai izstrādāt risinājumu vīrusa izplatības paaugstināto risku saistībā ar no trešajām valstīm nebūtisko ceļotāju iebraukšanu Latvijā samazināšanai un novēršanai. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabinetu noteikumu Nr.360 "Epidemioloģiskās drošības pasākumi Covid-19 infekcijas izplatības ierobežošanai" 56. punkts šobrīd noteic, ka, ja persona pēdējo 14 dienu laikā uzturējusies kādā no centra tīmekļvietnē publicētajām valstīm, uz kurām ir attiecināmi īpašie piesardzības un ierobežojošie pasākumi, viņa nodrošina pašizolāciju dzīvesvietā vai citā uzturēšanās vietā 10 dienas pēc izbraukšanas no minētās valsts. Vienlaikus attiecīgie noteikumi neparedz jebkādus drošības pasākumus no trešajām valstīm nebūtisko ieceļotāju mājsaimniecības locekļiem.Latvijas Tūrisma aģentu un operatoru asociācijas ALTA sniegtā informācija liecina, ka šobrīd no Viļņas lidostas Lietuvā katru nedēļu tiek veikti seši čarterreisi uz Ēģipti, savukārt no Tallinas lidostas Igaunijā katru nedēļu tiek veikti četri čarterreisi uz Ēģipti, neskaitot regulāros reisus, kuros rezervācijas veic arī Latvijas valstspiederīgie (apmēram 500 personas nedēļas laikā). Papildu, LIAA sniegtā informācija liecina ka šobrīd ir spēkā 30 sadarbības līgumi ar tūristu mītnēm Latvijā, tostarp, Rīgā – 15, Jūrmalā - 1, Vidzemē – 8, Kurzemē – 1, Zemgalē – 2, Latgalē – 3, ar kopējo kapacitāti 972 viesu numuriņi. EM vērš uzmanību, ka, nepieciešamības gadījumā, kapacitāti iespējams operatīvi palielināt, jo atsevišķas tūristu mītnes pārtraukušas sadarbības līgumus esošā zemā pieprasījuma dēļ.Tādēļ nepieciešams regulējums, kas attiecas uz trešo valstu nebūtiskiem ceļojumiem un pašizolāciju attiecīgajos gadījumos. Pēc pašreizējās situācijas analīzes tiek identificēts risks, ka personai, iebraucot no trešajām valstīm, jāievēro pašizolācija mājas apstākļos, pastāvot iespējai inficēt citas mājsaimniecībā dzīvojošās personas, kurām šobrīd nav aizliegts apmeklēt bērnudārzu vai darbavietu. Lai novērstu attiecīgos riskus, noteikumu projekts paredz:1. Papildināt noteikumus ar regulējumu, kas noteic, ka atgriežoties Latvijā caur Eiropas Savienības ārējās robežas robežšķērsošanas vietām ar gaisa kuģi, persona, izņemot šo noteikumu 37.3., 37.4., 37.5., 37.6, 37.7., 37.8., 37.10., 37.11., 37.11.1, 37.12., 37.13. un 37.16. punktā minētās personas, kā arī tranzīta pasažieri, kas šķērso Latvijas Republikas teritoriju pa sauszemi, nodrošina pašizolāciju 10 dienas savā dzīvesvietā, vai tūristu mītnē, atbilstoši Latvijas Investīciju un attīstības aģentūras (turpmāk - LIAA) uzturētajam sarakstam. Papildus tam, tiek noteikts, ka personai ir pienākums, atgriežoties Latvijas Republikā, nekavējoties veikt COVID-19 testu, savukārt, ja tas nav iespējams, persona nekavējoties dodas pašizolācijā uz tūristu mītni no LIAA saraksta, līdz brīdim, kamēr tests tiek veikts. Ja tests tiek veikts un ir negatīvs, persona var doties pašizolācijā uz savu dzīvesvietu, ievērojot šo noteikumu 56.punktā noteiktās prasības. Ja tests ir pozitīvs vai, ja persona testu neveic vispār – persona atzīmē informāciju informācijas sistēmā tīmekļvietnē (covidpass.lv) un nekavējoties dodas (vai turpina izolāciju) uz tūristu mītni no LIAA administrētā tūristu mītņu saraksta izolācijā, un ievēro šo noteikumu 54.punktā noteiktās prasības. 2. Papildus tam noteikts, ka, ja persona nav veikusi testu un dodas izolācijā tūristu mītnē, izdevumi sedzami no personas līdzekļiem. 3.Attiecīgais regulējums ir attiecināms uz visiem attiecīgo punktu subjektiem, kas atgriežas Latvijas Republikā četru nedēļu laikā kopš šo noteikumu spēkā stāšanās.4. Tūristu mītnei ir pienākums informēt Valsts policiju par personas nenakšņošanu vai ilgstošu neatrašanos tūristu mītnē izolācijas perioda laikā. 5. Tūrisma pakalpojumu sniedzējam ir pienākums informēt Valsts policiju par visām personām, kas ir iegādājušās tūrisma pakalpojumu uz trešajām valstīm, neatkarīgi vai caur Rīgas vai citu valstu lidostām, un ievadīt visu ceļotāju datus informācijas sistēmā tīmekļvietnē (covidpass.lv).Visas izmaksas, kas radušās par transportēšanu, testēšanu un izmitināšanu ar ēdināšanu, persona sedz no saviem līdzekļiem.Papildu, atbilstoši šo noteikumu 561, punktam, ja persona var dokumentāri pierādīt, ka ir slimojusi ar Covid-19, ir atveseļojusies un nav infekcioza, ārsts var pieņemt lēmumu, nosakot, ka persona var neievērot šo noteikumu [56.](https://likumi.lv/ta/id/315304#p56) punktā minēto pašizolāciju, un izsniegt vai elektroniski nosūtīt personai veidlapu Nr. 027/u ar šādu ierakstu: "Apliecinu, ka uz (personas vārds, uzvārds) ar 2020. gada ... (datums) nav attiecināmi pašizolācijas nosacījumi". |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz fiziskām personām, kuras dodas nebūtiskos ceļojumos uz trešajām valstīm.  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Projekts šo jomu neskar. |
| 2. | Atbildīgā institūcija | Ekonomikas ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekts šo jomu neskar. |

Ekonomikas ministrs J. Vitenbergs

Dace Butāne 67013009

Dace.Butane@em.gov.lv